Exemplar nr. 1

**O R D I N Nr. \_\_\_\_\_**

**privind stabilirea condițiilor în care poate fi valorificat, pe piața liberă, excedentul de produse realizat în gospodăriile agrozootehnice**

**Ministrul Justiției,**

Potrivit dispozițiilor art. 177 alin. (4) din Regulamentul de aplicare a Legii nr. 254/2013 privind executarea pedepselor și a măsurilor privative de libertate dispuse de organele judiciare în cursul procesului penal, aprobat prin Hotărârea Guvernului nr. 157/2016;

Având în vedere prevederile art. 10 alin. (3) din Ordonanță Guvernului nr. 26/1994 privind drepturile de hrană, în timp de pace, ale personalului din sectorul de apărare națională, ordine publică și siguranță națională, republicată, cu modificările și completările ulterioare;

În temeiul art. 13 din Hotărârea Guvernului nr. 652/2009 privind organizarea și funcționarea Ministerului Justiției, cu modificările și completările ulterioare;

**Emite următorul**

# O R D I N

**Art. –** Se aprobă condițiile în care poate fi valorificat, pe piața liberă, excedentul de produse realizat în gospodăriile agrozootehnice, prevăzute în anexa care face parte integrantă din prezentul ordin.

**Art. 2.** -Prezentul ordin se publică în Monitorul Oficial al României, Partea I.

**MINISTRUL JUSTIŢIEI**

**Raluca Alexandra PRUNA**

**Bucureşti Data………………………..**

Nr……………/………………………………..

Prezentul ordin a fost întocmit în \_\_\_\_\_ exemplare

**Anexa**

**Condițiile în care poate fi valorificat, pe piața liberă,**

**excedentul de produse realizat în gospodăriile agrozootehnice**

**Art. 1. -** Valorificarea excedentului de produse realizat în gospodăriile agrozootehnice se face prin vânzare, pe piața liberă, în baza documentelor financiar contabile emise de unitățile din sistemul administrației penitenciare în cadrul cărora funcționează aceste gospodării agrozootehnice, conform legislației în vigoare.

**Art. 2. –** (1)Prețul de vânzare al produselor prevăzute la art. (1) este egal cu costul de producție, la care se adaugă, după caz, cota de TVA prevăzută de legislația în vigoare.

(2) În situația efectuării de cheltuieli suplimentare cu manipularea, depozitarea și transportul, aceste cheltuieli vor fi incluse în prețul de vânzare al produselor.

**Art. 3. -** Valorificarea excedentului de produse, pe piața liberă, se face cu avizul directorului general al Administrației Naționale a Penitenciarelor, pe baza unei note de fundamentare aprobată de directorul unității din sistemul administrației penitenciare în cadrul căreia funcționează gospodăria agrozootehnică.